techiaith/cofnodycynulliad_en-cy huggingface dataset:
English: Llywydd, I welcome all the support that the UK Government has provided to businesses in Wales, and have done so since the earliest days of the pandemic. Of course, here in Wales we have provided hundreds of millions of pounds over and above the help that has come to Wales as a result of those UK efforts. I welcome the Member's recognition of the success of the measures that this Welsh Government has taken to bring coronavirus under control, measures which she will remember she and her party vehemently opposed at the time that they were taken. Had we followed her advice then, we certainly wouldn't be in the relatively benign position that we are in Wales today. We will build from that position, mindful all the time of the continuing precariousness of the recovery from coronavirus, and with the circulation here in Wales of the Kent variant of coronavirus particularly to be borne in mind as we reopen our economy. On Friday of this week, Llywydd, I will set out further details of how freedoms can be restored in the world of business, in our personal lives, providing priority as ever for our children and young people, and that will give people the clarity they need, with the realism that is required as well.
Welsh: Llywydd, rwy'n croesawu'r holl gefnogaeth y mae Llywodraeth y DU wedi ei rhoi i fusnesau yng Nghymru, ac rwyf i wedi gwneud hynny ers dyddiau cynharaf y pandemig. Wrth gwrs, yma yng Nghymru rydym ni wedi darparu cannoedd o filiynau o bunnoedd yn ychwanegol at y cymorth sydd wedi dod i Gymru o ganlyniad i'r ymdrechion hynny ar lefel y DU. Rwy'n croesawu cydnabyddiaeth yr Aelod o lwyddiant y mesurau y mae Llywodraeth Cymru wedi eu cymryd i reoli coronafeirws, mesurau y bydd yn cofio iddi hi a'i phlaid eu gwrthwynebu yn chwyrn ar yr adeg y cawsant eu cymryd. Pe byddem ni wedi dilyn ei chyngor hi bryd hynny, yn sicr ni fyddem ni yn y sefyllfa gymharol radlon yr ydym ni ynddi yng Nghymru heddiw. Byddwn yn adeiladu o'r sefyllfa honno, gan gofio drwy'r amser ansefydlogrwydd parhaus yr adferiad yn sgil coronafeirws, a chyda chylchrediad amrywiolyn Caint o'r coronafeirws yma yng Nghymru i'w gadw mewn cof yn arbennig wrth i ni ailagor ein heconomi. Ddydd Gwener yr wythnos hon, Llywydd, byddaf yn cyflwyno rhagor o fanylion am sut y gellir ailgyflwyno rhyddid ym myd busnes, yn ein bywydau personol, gan roi blaenoriaeth fel erioed i'n plant a'n pobl ifanc, a bydd hynny yn rhoi'r eglurder sydd ei angen ar bobl, gyda'r realaeth sydd ei hangen hefyd.
English: First Minister, whatever your plans for helping Welsh businesses, will you ensure that they are fair and equitable? I've previously raised the plight of high-street arcades, which your Government refuses to help. These businesses have suffered the same losses as other leisure businesses, and yet you are denying them any recourse to business support. Welsh Government will gladly collect their business rates, yet do not want to help these businesses stay afloat. Like other businesses in the leisure sector, their costs have continued to spiral, but, as they remain closed, they have no income. Without support, these businesses could close permanently, with the loss of many jobs, and these jobs are for their employees who will eventually bear the brunt of all of this. Their plight is now desperate, so will you please reconsider your position? Diolch.
Welsh: Prif Weinidog, beth bynnag fo'ch cynlluniau ar gyfer helpu busnesau Cymru, a wnewch chi sicrhau eu bod nhw'n deg ac yn gyfiawn? Rwyf i wedi codi trafferthion arcedau'r stryd fawr o'r blaen, y mae eich Llywodraeth yn gwrthod eu helpu. Mae'r busnesau hyn wedi dioddef yr un colledion â busnesau hamdden eraill, ac eto rydych chi'n gwrthod unrhyw hawl iddyn nhw gael cymorth busnes. Mae Llywodraeth Cymru yn hapus i gasglu eu hardrethi busnes, ond eto nid yw eisiau helpu'r busnesau hyn i barhau i weithredu. Fel busnesau eraill yn y sector hamdden, mae eu costau wedi parhau i gynyddu, ond, gan eu bod nhw'n dal i fod ar gau, nid oes ganddyn nhw unrhyw incwm. Heb gymorth, gallai'r busnesau hyn gau yn barhaol, gan arwain at golli llawer o swyddi, ac mae'r swyddi hyn ar gyfer eu cyflogeion a fydd yn ysgwyddo baich hyn i gyd yn y pen draw. Mae eu sefyllfa yn enbyd erbyn hyn, felly a wnewch chi ailystyried eich safbwynt, os gwelwch chi'n dda? Diolch.
English: Well, Llywydd, it has been the aim of the Welsh Government throughout the pandemic to use the funding that we have to fill the gaps in the help that comes from the UK Government. It simply isn't possible with the funding we have to fill every single gap that exists. Nevertheless, £1.9 billion has left the coffers of the Welsh Government and is already in the hands of businesses here in Wales - tens of thousands of businesses, in every part of our country, benefiting from the schemes that the Welsh Government has put in place and the speed at which that help has left us and arrived with businesses themselves. The Welsh Government has set aside £200 million in our budget for the next financial year to be able to continue the support that we provide to Welsh businesses. And as we do that, we always review the schemes that we have, to see whether it is possible to do more to help more businesses in the future. But ,as I say, our funding has been used always to fill the gaps in the schemes that the UK Government has responsibility for, and it simply isn't possible to extend that to every eventuality.
Welsh: Wel, Llywydd, nod Llywodraeth Cymru drwy gydol y pandemig fu defnyddio'r cyllid sydd gennym ni i lenwi'r bylchau yn y cymorth a ddaw oddi wrth Lywodraeth y DU. Nid yw'n bosibl gyda'r cyllid sydd gennym ni i lenwi pob un bwlch sy'n bodoli. Serch hynny, mae £1.9 biliwn wedi gadael coffrau Llywodraeth Cymru ac mae eisoes yn nwylo busnesau yma yng Nghymru - degau o filoedd o fusnesau, ym mhob rhan o'n gwlad, yn elwa ar y cynlluniau y mae Llywodraeth Cymru wedi eu rhoi ar waith a pha mor gyflym y mae'r cymorth hwnnw wedi ein gadael ni ac wedi cyrraedd y busnesau eu hunain. Mae Llywodraeth Cymru wedi neilltuo £200 miliwn yn ein cyllideb ar gyfer y flwyddyn ariannol nesaf i allu parhau'r cymorth yr ydym ni'n ei ddarparu i fusnesau Cymru. Ac wrth i ni wneud hynny, rydym ni bob amser yn adolygu'r cynlluniau sydd gennym ni, i weld a yw hi'n bosibl gwneud mwy i helpu mwy o fusnesau yn y dyfodol. Ond, fel y dywedais, defnyddiwyd ein cyllid erioed i lenwi'r bylchau yn y cynlluniau y mae Llywodraeth y DU yn gyfrifol amdanyn nhw, ac nid yw'n bosibl ymestyn hynny i bob posibilrwydd.
English: The 'for Wales, see England' approach that the Conservatives seem to be adopting will actually lead to a reduction in business support, as we've seen over the last year or so. First Minister, in taking forward Wales out of the lockdown - we're able to do this because of the success, of course, of the approach taken by the Welsh Government - I'm particularly concerned about the support that you will be able to provide to small businesses. There are many businesses in my constituency in Blaenau Gwent who are very grateful for the support that's been provided by the Welsh Government over the last year or so. They're now looking towards beginning to trade again and looking at how they can rebuild their businesses. Is it possible to outline how those smaller businesses will be supported as we move forward over the coming months?
Welsh: Bydd y dull 'ar gyfer Cymru, gweler Lloegr' y mae'n ymddangos bod y Ceidwadwyr yn ei fabwysiadu yn arwain mewn gwirionedd at lai o gymorth busnes, fel yr ydym ni wedi ei weld dros y flwyddyn neu ddwy ddiwethaf. Prif Weinidog, wrth symud Cymru allan o'r cyfyngiadau symud - rydym ni'n gallu gwneud hyn oherwydd llwyddiant, wrth gwrs, yr agwedd a fabwysiadwyd gan Lywodraeth Cymru - rwy'n pryderu'n benodol am y cymorth y byddwch chi'n gallu ei roi i fusnesau bach. Mae llawer o fusnesau yn fy etholaeth i ym Mlaenau Gwent sy'n ddiolchgar iawn am y cymorth a roddwyd gan Lywodraeth Cymru dros y flwyddyn neu ddwy ddiwethaf. Maen nhw'n edrych tuag at ddechrau masnachu unwaith eto erbyn hyn ac yn edrych ar sut y gallan nhw ailadeiladu eu busnesau. A yw hi'n bosibl amlinellu sut y bydd y busnesau llai hynny yn cael eu cynorthwyo wrth i ni symud ymlaen dros y misoedd nesaf?
English: I thank the Member for that question, Llywydd. The Welsh Government has invested £40 million in jobs and skills this year, supporting individuals seeking new or alternative employment or training. Our personal learning account programme helps employed people improve their skills or reskill in priority sectors, delivering learning flexibly around each individual's existing work and other commitments, and doing so through colleges right across Wales.
Welsh: Diolchaf i'r Aelod am y cwestiwn yna, Llywydd. Mae Llywodraeth Cymru wedi buddsoddi £40 miliwn mewn swyddi a sgiliau eleni, gan gynorthwyo unigolion sy'n chwilio am gyflogaeth neu hyfforddiant newydd neu amgen. Mae ein rhaglen cyfrif dysgu personol yn helpu pobl gyflogedig i wella eu sgiliau neu ailsgilio mewn sectorau â blaenoriaeth, gan ddarparu dysgu mewn modd hyblyg gan ystyried gwaith ac ymrwymiadau eraill presennol pob unigolyn, ac yn gwneud hynny drwy golegau ledled Cymru.
English: Thank you for that answer, First Minister. I was very pleased to see in your Government's budget the commitment to expand the personal learning account programme. Now, this programme, as you say, provides vital support to employed workers, but also those furloughed workers and individuals at risk of redundancy. We know one of the impacts of the coronavirus pandemic has been the loss of jobs and the greater hesitancy of businesses to invest, which would have created new jobs and offered greater opportunities for those seeking employment. The Welsh Government scheme to support people getting higher level skills and qualifications in priority sectors now prepares our workforce for a range of opportunities as we see the economy recover. Could you, therefore, provide an update on this fund and how it will be delivered to those individuals?
Welsh: Diolch am yr ateb yna, Prif Weinidog. Roeddwn i'n falch iawn o weld yng nghyllideb eich Llywodraeth yr ymrwymiad i ehangu'r rhaglen cyfrif dysgu personol. Nawr, mae'r rhaglen hon, fel y dywedwch, yn rhoi cymorth hanfodol i weithwyr cyflogedig, ond hefyd i'r gweithwyr hynny sydd ar ffyrlo ac unigolion sydd mewn perygl o gael eu diswyddo. Rydym ni'n gwybod mai un o effeithiau pandemig y coronafeirws fu colli swyddi a mwy o betruso ymhlith busnesau o ran buddsoddi, a fyddai wedi creu swyddi newydd ac wedi cynnig mwy o gyfleoedd i'r rhai sy'n chwilio am waith. Mae cynllun Llywodraeth Cymru i gynorthwyo pobl i ennill sgiliau a chymwysterau lefel uwch mewn sectorau blaenoriaeth erbyn hyn yn paratoi ein gweithlu ar gyfer amrywiaeth o gyfleoedd wrth i ni weld yr economi yn adfer. A allech chi, felly, roi'r wybodaeth ddiweddaraf am y gronfa hon a sut y bydd yn cael ei darparu i'r unigolion hynny?
English: Llywydd, I thank David Rees for that important question. I know that my colleague Rebecca Evans, as finance Minister, was very keen to find additional funding for the personal learning account programme - £5.4 million additional funding there - because of the outstanding success it has already been. And, as David Rees said, Llywydd, for workers it provides courses and qualifications that are fully funded by the Welsh Government, organised to be manageable around those individuals' existing commitments. They're available regardless of previous qualifications, and 3,000 people have already started personal learning account courses and we have 6,000 and more applications for the scheme. And for employers, Llywydd, it offers a flexible and responsive scheme designed to overcome current and future skill shortages, sector specific, aimed at new and high growth areas in the green economy, engineering, construction, the digital economy and in advanced manufacturing. And in that way, as David Rees says, we will develop a pool of skilled and committed workers ready to take advantage of those new opportunities and attracting those new opportunities into parts of Wales, creating the jobs of the future.
Welsh: Llywydd, diolchaf i David Rees am y cwestiwn pwysig yna. Gwn fod fy nghyd-Weinidog Rebecca Evans, fel Gweinidog cyllid, yn awyddus iawn i ddod o hyd i gyllid ychwanegol ar gyfer y rhaglen cyfrif dysgu personol - £5.4 miliwn o gyllid ychwanegol yn y fan honno - oherwydd y llwyddiant ysgubol a fu eisoes. Ac, fel y dywedodd David Rees, Llywydd, i weithwyr mae'n cynnig cyrsiau a chymwysterau sy'n cael eu hariannu yn llawn gan Lywodraeth Cymru, wedi'u trefnu i fod yn hylaw o amgylch ymrwymiadau presennol yr unigolion hynny. Maen nhw ar gael waeth beth fo cymwysterau blaenorol pobl, ac mae 3,000 o bobl eisoes wedi dechrau cyrsiau cyfrif dysgu personol ac mae gennym ni 6,000 a mwy o geisiadau ar gyfer y cynllun. Ac i gyflogwyr, Llywydd, mae'n cynnig cynllun hyblyg ac ymatebol sydd â'r nod o oresgyn prinder sgiliau ar hyn o bryd ac yn y dyfodol, sy'n benodol i'r sector, wedi'i dargedu at ardaloedd twf newydd ac uchel yn yr economi werdd, peirianneg, adeiladu, yr economi ddigidol ac mewn gweithgynhyrchu uwch. Ac yn y modd hwnnw, fel y mae David Rees yn ei ddweud, byddwn yn datblygu cronfa o weithwyr medrus ac ymroddedig sy'n barod i fanteisio ar y cyfleoedd newydd hynny a denu'r cyfleoedd newydd hynny i rannau o Gymru, gan greu swyddi'r dyfodol.
English: Even before the pandemic, First Minister, I'm sure you would agree that the shape of the global economy was changing, which is why, in recognition of this, the Welsh Conservatives, in addition to ReAct, will introduce a second chance fund to help anyone of any age to pursue level 3 qualifications in college to help them move from the low pay, low skills trap up the career ladder no matter where they started. And that's the thinking behind our plans for scaling up of degree apprenticeships as well. Do you not agree, though, that routes to excellence have narrowed under this Welsh Government and, instead of funnelling everyone through Master's degrees, we should be looking at aptitudes and attitudes to ensure more people in Wales get the skills they need to succeed personally and to believe that they play a valuable role in helping our country to prosper?
Welsh: Hyd yn oed cyn y pandemig, Prif Weinidog, rwy'n siŵr y byddech chi'n cytuno bod ffurf yr economi fyd-eang yn newid, a dyna pam, gan gydnabod hyn, y bydd y Ceidwadwyr Cymreig, yn ogystal â ReAct, yn cyflwyno cronfa ail gyfle i helpu unrhyw un o unrhyw oedran i astudio ar gyfer cymwysterau lefel 3 yn y coleg i'w helpu i symud o'r fagl cyflog isel, sgiliau isel i fyny'r ysgol yrfaol waeth ble y dechreuon nhw. A dyna'r meddylfryd sy'n sail i'n cynlluniau ar gyfer cynyddu prentisiaethau gradd hefyd. Onid ydych chi'n cytuno, serch hynny, bod llwybrau i ragoriaeth wedi culhau o dan y Llywodraeth hon yng Nghymru ac, yn hytrach na sianelu pawb drwy raddau Meistr, y dylem ni fod yn edrych ar ddoniau ac agweddau i sicrhau bod mwy o bobl yng Nghymru yn cael y sgiliau sydd eu hangen arnyn nhw i lwyddo yn bersonol ac i gredu eu bod nhw'n chwarae rhan werthfawr i helpu ein gwlad i ffynnu?
English: Well, I agree with what the Member says about the changing nature of the global economy and the need for Government to go on investing in the skills that our workforce will need to face that future. I don't, of course, agree at all with what the Member said about narrowing opportunities. Opportunities over the last five years have extended enormously because of the changes that we have made in higher education. Following the Diamond review, we have record numbers of students in higher education in Wales, particularly opening up opportunities for people wanting to undertake part-time study on a level that is not replicated anywhere else in the United Kingdom. I'm glad to have the support of the Welsh Conservatives for the Welsh Government's degree apprenticeship programme: £20 million invested in this innovative programme during recent years, 200 employers involved in it and 600 students. It's just another example of innovative ways in which this Welsh Government has expanded opportunities, alongside the personal learning accounts that David Rees referred to - a whole range of ways in which people in Wales now have access to opportunities for reskilling and upskilling that will make sure that, when those opportunities become available, we have a workforce here in Wales ready to take advantage of them.
Welsh: Wel, rwy'n cytuno â'r hyn y mae'r Aelod yn ei ddweud am natur newidiol yr economi fyd-eang a'r angen i'r Llywodraeth barhau i fuddsoddi yn y sgiliau y bydd eu hangen ar ein gweithlu i wynebu'r dyfodol hwnnw. Nid wyf i, wrth gwrs, yn cytuno o gwbl â'r hyn a ddywedodd yr Aelod am gyfleoedd yn culhau. Mae cyfleoedd dros y pum mlynedd diwethaf wedi ehangu yn aruthrol oherwydd y newidiadau yr ydym ni wedi eu gwneud ym maes addysg uwch. Yn dilyn adolygiad Diamond, mae gennym ni'r niferoedd uchaf erioed o fyfyrwyr mewn addysg uwch yng Nghymru, gan greu cyfleoedd yn enwedig i bobl sydd eisiau astudio yn rhan-amser ar lefel nad yw'n cael ei weld yn unman arall yn y Deyrnas Unedig. Rwy'n falch o gael cefnogaeth y Ceidwadwyr Cymreig i raglen prentisiaeth gradd Llywodraeth Cymru: buddsoddwyd £20 miliwn yn y rhaglen arloesol hon yn ystod y blynyddoedd diwethaf, mae 200 o gyflogwyr yn rhan ohoni a 600 o fyfyrwyr. Mae'n enghraifft arall o'r ffyrdd arloesol y mae Llywodraeth Cymru wedi ehangu cyfleoedd drwyddynt, ochr yn ochr â'r cyfrifon dysgu personol y cyfeiriodd David Rees atyn nhw - ystod eang o ffyrdd y mae pobl yng Nghymru yn gallu manteisio erbyn hyn ar gyfleoedd i ailsgilio ac uwchsgilio a fydd yn gwneud yn siŵr, pan fydd y cyfleoedd hynny ar gael, bod gennym ni weithlu yma yng Nghymru sy'n barod i fanteisio arnyn nhw.
English: Thank you, Presiding Officer. First Minister, what is your view of the situation involving Liberty Steel and its associated companies, and its likely impact on jobs here in Wales?
Welsh: Diolch, Llywydd. Prif Weinidog, beth yw eich barn chi am y sefyllfa yn ymwneud â Liberty Steel a'i gwmnïau cysylltiedig, a'i effaith debygol ar swyddi yma yng Nghymru?
English: I'm not going to speculate on the future of Liberty Steel - a very important company here in Wales, and one that the Welsh Government has supported in the past. I have a letter in front of me from Mr Gupta, the executive chair of GFG Alliance, which is the parent company of Liberty Steel, written to my colleague Ken Skates on 4 March, so at the end of last week, in which Mr Gupta sets out the trading position of Liberty Steel and reinforces the commitment that GFG has to Wales. We as a Government will continue to work with the company and with the steel sector more generally to secure the future that we are confident, in the right conditions and in the right way, the steel industry has here in Wales.
Welsh: Nid wyf i'n mynd i ddyfalu am ddyfodol Liberty Steel - cwmni pwysig iawn yma yng Nghymru, ac un y mae Llywodraeth Cymru wedi ei gefnogi yn y gorffennol. Mae gen i lythyr o fy mlaen gan Mr Gupta, cadeirydd gweithredol GFG Alliance, sef rhiant gwmni Liberty Steel, a ysgrifennwyd at fy nghyd-Weinidog Ken Skates ar 4 Mawrth, felly diwedd yr wythnos diwethaf, lle mae Mr Gupta yn nodi sefyllfa fasnachu Liberty Steel ac yn atgyfnerthu'r ymrwymiad sydd gan GFG i Gymru. Byddwn ni fel Llywodraeth yn parhau i weithio gyda'r cwmni a chyda'r sector dur yn fwy cyffredinol i sicrhau'r dyfodol yr ydym ni'n ffyddiog, o dan yr amodau cywir ac yn y ffordd gywir, sydd gan y diwydiant dur yma yng Nghymru.
English: I agree with you, First Minister; Liberty Steel is an important player here in Wales, and that's the reason for the question. It's important to understand what financial support has been made available to Liberty Steel in the past and whether any additional support, given that you've alluded to a letter being delivered from the company to the economy Minister, has been requested by the company to secure its operations in Wales. Can you inform us whether there's an offer on the table at the moment from the Welsh Government to support Liberty Steel's operations or associated companies here in Wales?
Welsh: Rwy'n cytuno â chi, Prif Weinidog; mae Liberty Steel yn gwmni pwysig yma yng Nghymru, a dyna'r rheswm am y cwestiwn. Mae'n bwysig deall pa gymorth ariannol a roddwyd ar gael i Liberty Steel yn y gorffennol ac a yw'r cwmni wedi gofyn am unrhyw gymorth ychwanegol, o ystyried eich bod chi wedi cyfeirio at lythyr yn cael ei anfon gan y cwmni at Weinidog yr economi, i sicrhau ei weithrediadau yng Nghymru. A allwch chi ddweud wrthym ni pa un a oes cynnig ar y bwrdd ar hyn o bryd gan Lywodraeth Cymru i gefnogi gweithrediadau Liberty Steel neu gwmnïau cysylltiedig yma yng Nghymru?
English: The letter from Liberty Steel did not request additional funding from the Welsh Government; that wasn't the purpose of the correspondence. The purpose of the correspondence was to set out the difficulties that Greensill, the financial provider to GFG Alliance, has experienced, but to put on the table as well the strong current trading position of Liberty Steel Group. Steel prices in Europe are currently trading at a 13-year high and the aluminium market is more buoyant than it has been for some time past. In his letter, Mr Gupta makes it plain that factories that the alliance owns in these fields are operating at full capacity to meet high demand and generating positive cash flows. What the letter demonstrates, I think, is the close relationship that has existed between the company and the Welsh Government, and the confidence that the company wishes to continue to create in its future. We will work alongside the company in order to secure the jobs that it provides here in Wales and in order to secure the future of the sector more generally.
Welsh: Nid oedd y llythyr gan Liberty Steel yn gofyn am arian ychwanegol gan Lywodraeth Cymru; nid dyna oedd diben yr ohebiaeth. Diben yr ohebiaeth oedd nodi'r anawsterau y mae Greensill, y darparwr ariannol i GFG Alliance, wedi eu cael, ond i roi ar y bwrdd hefyd sefyllfa fasnachu bresennol gref Liberty Steel Group. Ar hyn o bryd, mae prisiau dur yn Ewrop yn masnachu ar y lefel uchaf ers 13 mlynedd ac mae'r farchnad alwminiwm yn fwy bywiog nag y bu ers cryn amser yn y gorffennol. Yn ei lythyr, mae Mr Gupta yn ei gwneud yn eglur bod ffatrïoedd y mae'r gynghrair yn berchen arnyn nhw yn y meysydd hyn yn gweithredu yn llawn i fodloni'r galw mawr ac i gynhyrchu llifau arian parod cadarnhaol. Yr hyn y mae'r llythyr yn ei ddangos, yn fy marn i, yw'r berthynas agos sydd wedi bodoli rhwng y cwmni a Llywodraeth Cymru, a'r hyder y mae'r cwmni yn dymuno parhau i'w greu yn ei ddyfodol. Byddwn yn gweithio ochr yn ochr â'r cwmni er mwyn sicrhau'r swyddi y mae'n eu darparu yma yng Nghymru ac er mwyn sicrhau dyfodol y sector yn fwy cyffredinol.